钦定古今图书集成/历象汇编/岁功典/第085卷 > 《淮南子》 > 时则训
## 钦定古今图书集成/历象汇编/岁功典/第085卷 > 《淮南子》 > 时则训

仲冬之月，招摇指子，昏壁中，旦轸中，其位北方，其日
壬癸，其虫介，其音羽，律中黄锺，其数六，其味咸，其臭
腐，其祀井，祭先肾，冰益壮，地始坼，鹖鴠不鸣，虎始交。
天子衣黑衣，乘铁骊，服元玉，建元旗，食黍与彘，服八
风水，爨松燧火。北宫御女黑色，衣黑采，击石磬，其兵
铩，其畜彘。朝于元堂太庙，命有司曰：“土事无作无发”
室居，及起大众，是谓发天地之藏。诸蛰则死，民必疾
疫，又随以丧。急捕盗贼，诛淫泆诈伪之人。命曰《畅月》。
命奄尹申宫令，审门闾，谨房室，必重闭，省妇事。乃命
大酋，秫稻必齐，麹糵必时，湛炽必洁，水泉必香，陶器
必良，火齐必得，无有差忒。天子乃命有司，祀四海大
川名泽。是月也，农有不收藏积聚，牛“马畜兽有放失
者，取之不诘。山林薮泽，有能取疏食田猎禽兽者，野
虞教导之。其有相侵夺，罪之不赦。”是月也，日短至，阴
阳争。君子斋戒，处必掩身欲，静去声色，禁嗜欲，宁身
体，安形性。是月也，荔挺出，芸始生，丘螾结，麋角解水
泉。动则伐树木，取竹箭，罢官之无事，器之无用者。涂
阙庭门闾，筑囹圄，所“以助天地之闭。仲冬行夏令，则
其国乃旱，氛雾冥冥，雷乃发声。行秋令，则其时雨水，
瓜瓠不成，国有大兵。行春令，则虫螟为败，水泉咸竭，
民多疾疠。十一月官都尉，其树枣。”